Benny Davis

Benny Davis (21. elokuuta 1895 New York – 20. joulukuuta 1979 Miami) oli yhdysvaltalainen vaudeville-esiintyjä ja populaarimusiikin sanoittaja.

Davis esiintyi vaudevillessa teini-ikäisestä lähtien ja aloitti uransa laulunkirjoittajana soittaessaan vaudeville-laulaja Blossom Seeleyn taustamuusikkona. Hänen ensimmäinen hittinsä oli Con Conradin ja J. Russel Robinsonin säveltämä ”Margie” vuonna 1920. Davisin uran menestynein sanoitus oli vuoden 1926 ”Baby Face”, jonka sävelsi Harry Akst. Davis kirjoitti musiikkia Broadway-näytelmiin Artists and Models of 1927 ja Sons o' Guns (1929). Hänen uransa jatkui 1930-luvun puoliväliin asti.

Davis valittiin Songwriters Hall of Fameen vuonna 1975. Hän kuoli Miamissa vuonna 1979.

 Lähteet 

Luokka:Vuonna 1895 syntyneet
Luokka:Vuonna 1979 kuolleet
Luokka:Yhdysvaltalaiset sanoittajat
Luokka:Vaudeville-esiintyjät
Luokka:Songwriters Hall of Fame